“เยอรมนี” เปิดตัวเลข “ว่างงาน” ส.ค. เพิ่ม 5.5% ต่ำกว่าคาด
“เยอรมนี” เปิดตัวเลขอัตราว่างงานเดือนส.ค. พุ่ง 5.5% เพิ่มขึ้น 28,000 คน ต่ำกว่าคาดการณ์เฉลี่ยของนักเศรษฐศาสตร์ที่คาดไว้ 28,500 คน เหตุผู้ลี้ภัยยูเครนเข้าร่วมตลาดแรงงานในเยอรมนีเพิ่มมากขึ้น 
“เยอรมนี” เปิดตัวเลขอัตราว่างงานเดือนส.ค. เพิ่มขึ้น 5.5% ต่ำกว่าคาด เหตุผู้ลี้ภัยยูเครนเข้าร่วมตลาดแรงงานในเยอรมนีเพิ่มมากขึ้น
31 ส.ค. 2565

ผู้สื่อข่าวรายงานว่า อัตราว่างงานของเยอรมนีปรับตัวขึ้นในเดือนส.ค. เนื่องจากผู้ลี้ภัยยูเครนเข้าร่วมตลาดแรงงานในเยอรมนีเพิ่มมากขึ้น หลังเหตุรัสเซียรุกรานยูเครนทำให้ประชาชนจำนวนมากต้องอพยพย้ายถิ่นฐาน
โดยเยอรมนีมีผู้ว่างงานเพิ่มขึ้น 28,000 คนในเดือนส.ค. ทำให้อัตราว่างงานเพิ่มขึ้นแตะ 5.5% ต่ำกว่าการคาดการณ์เฉลี่ยของนักเศรษฐศาสตร์ในผลสำรวจที่จัดทำโดยสำนักข่าวบลูมเบิร์กที่คาดว่าจะปรับตัวขึ้น 28,500 คน
ด้าน นางอันเดรีย นาห์เลส ผู้อำนวยการกรมแรงงานเยอรมนี กล่าวว่า แม้มีความไม่แน่นอนทางเศรษฐกิจและการเมืองในประเทศ แต่ตลาดแรงงานยังคงแข็งแกร่ง โดยการว่างงานและการจ้างงานต่ำกว่าศักยภาพเดือนส.ค.ปรับตัวขึ้นรุนแรงกว่าปกติ อย่างไรก็ดี ปัจจัยหลักๆ ยังคงเกิดจากการลงทะเบียนหางานทำของผู้ลี้ภัยชาวยูเครน